Pornografiye
Pornografiye ya zi teyna porno, semedê hissê seksueli vetene, bedenê merdumani be halê ruti ra çapkerdış u pêlkerdış. Pornografiye ewro cihani ser de ju sektoro gırdo. Zerrekê cı de film, nuşte, fotograf, animasyon, veng u bini estê. Pornografiye, pê erotizmi ra nezdiya u gırey daya; hema pornografiye de limit çıniyo u a ri ra erotizmi ra bena cıra. Namê pornografi, zıwanê Yunanki ra πορνογραφια (pornographos) yeno, arezeyê cı porne (ruspê, fahişa) u graphein (nuştene); ruspêyani sero nuştışto.

Vêrde 

Tarixê pornografi, pê vıraştışê makineyê fotrafi dest kerdo pê. Hama tarixê hunerê erotiki, zaf kıhano; şıno estiya merduman ra. Dewrê antiki de bedenê merduman, dêsan sero rut nusiyayê; ornagê xo suka Pompeii de dêsi de asenê. Arkeoloğê Almani, tarixê Nisane 4, 2005 de diyê ki tarixê pornografi şıno heta verê İsay serra 7200i ra. Terimê pornografi, raver  seserra XVIII de kıtabê nuştekarê Fransızi Retif de Bretoni de nusiyao.

Mêrd u cêniye 
Pornografiye rê meyılkerdış, gorey cêniyan ra mêrdan miyan de deha berzo. Cıgeyrayışi mocniyayo ki mêrdi semedê merdumê ruti asayene, gorey cêniyan ra deha zêde pere dano. Ema cêniy semedê rutan ra asayene, pere gênê.

Merdumi teber de 
Cıgeyrayışi vanê ke, meymunan miyan de pornografiye ra heskerdış, mêrdan ra zaf nezdiyo. Meymunê mêrdi, semedê asayışê rutan ra ewniyayış hes kerdê.

Cıgeyrayışi 
İstatistiki mocnayê ki %70ê mêrdanê/cıwamêrdanê ke serranê 18 u 34 miyan derê, her aşme/menge kewnê ju sitey pornografiki ra.

Bıvênên 
 Filmo pornografik
 Pornografiya hardcore
 Pornografiya softcore
 Kaykerê pornoy
 Pornografiya lezbiyenan
 Pornografiya geyan

Referansi 

Seks
Pornografiye